ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms id nl id id pl id id ms id id ms id ms id ms id ms id ms id id id ms ms ms ms ms ms ms ms id ms ms ms ms ms id id ms ms ms ms ms ms ms ms ms id ms id id ceb ms id id id id id ms tr id ms de id id ms ms id id id id id id id id id ms id id id en ms ms en en en en en en id id ms id id en id id jv ms id id it es id id en id ms ms ms ms ms ms
Sindrom Iritasi Usus Boleh Berpunca Daripada Telur, Benarkah?
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bolehkah Saya Makan Telur Jika Mempunyai Sindrom Iritasi Usus, Ada Kesan Negatif Ke?
Ditulis oleh Muhammad Wa'iz Disemak pada 26/05/2021
Disemak secara perubatan oleh Dr. Joseph Tan
Telur mungkin boleh mencetuskan simptom-simptom bagi sindrom iritasi usus atau lebih dikenali sebagai IBS, ini kenyataan daripada Ahli Gastroenterologi, Dr. Christine Lee.
Namun, katanya, ia bergantung kepada respons tubuh seseorang itu. Bagaimana telur boleh menyebabkan iritasi pada usus kita?
Ringkasan berkenaan sindrom iritasi usus atau IBS
Sindrom iritasi usus adalah satu penyakit atau gangguan gastrousus yang biasa berlaku.
Ia boleh menyebabkan beberapa keadaan pada tubuh anda seperti sakit-sakit pada tubuh badan, kembung perut, sembelit, kekejangan perut, cirit-birit dan juga gas dalam perut.
Simptom-simptom ini boleh berlaku secara tidak teratur. Ia mungkin terjadi dalam satu-satu masa, dan menghilang dalam waktu yang lain.
Pemicu kepada berlakunya sindrom iritasi usus
Setiap individu tidak mempunyai simptom yang sama antara satu sama lain. Ada sesetengah IBS yang berlaku disebabkan oleh stres, dan ada juga disebabkan oleh perkara lain seperti makanan dan minuman.
Antara jenis pencetus kepada IBS yang sering berlaku ialah:
Pengambilan makanan yang kurang pelbagai dan tidak mengandungi nutrisi yang diperlukan oleh tubuh
Beberapa jenis makanan pencetus IBS seperti gluten, produk tenusu, kacang soya, jagung, telur dan brokoli
Kandungan bakteria dalam usus yang tidak seimbang. Ini boleh terjadi setelah mengambil ubat antibiotik atau setelah pulih daripada jangkitan
Mikrob atau toksin daripada makanan yang tercemar seperti salmonella dan E. coli
Mempunyai tekanan atau kurang bersenam dan bersukan
Adakah telur menyebabkan cirit-birit dan simptom IBS yang lain?
Persoalan berkenaan pemakanan telur ini bergantung kepada keadaan yang anda alami.
Bagi anda yang mengalami sembelit atau sakit-sakit badan, telur boleh memburukkan lagi IBS anda. Telur mengandungi kandungan protein yang boleh memburukkan lagi keadaan sembelit yang dialami.
Namun, bagi mereka yang mengalami masalah cirit-birit, telur boleh membantu melegakan keadaan kesihatan anda.
Bagi mereka yang mempunyai alahan terhadap telur pula, anda semestinya tidak boleh mengambil telur dalam diet anda.
Kenapa telur sebabkan simptom-simptom gangguan pencernaan?
Telur bukanlah pencetus sebenar kepada simptom-simptom IBS ini. Tetapi, mengapa ada sesetengah individu yang mengalami simptom-simptom IBS ini?
Telur sememangnya boleh menyebabkan simptom-simptom pencernaan seperti kekejangan perut, loya tekak dan cirit-birit.
Jika anda mengalami keadaan seperti ini, ia mungkin bermakna bahawa anda sedang mengalami alahan telur.
Alahan berlaku apabila sistem imun tubuh badan anda tersalah memberikan reaksi terhadap protein dalam tubuh badan anda.
Sebahagian daripada reaksi ini kemudiannya menyebabkan simptom-simptom seperti masalah pencernaan.
12 jenis makanan perlu elak bagi mereka yang mempunyai sindrom iritasi pada usus
Serat tidak larut: Serat tidak larut hanya akan menyebabkan kembung perut dan sakit-sakit badan menjadi lebih teruk
Gluten: Gluten adalah sejenis protein yang terdapat dalam bijirin seperti gandum dan beras. Gluten boleh menyebabkan reaksi imun yang serius seperti intoleransi gluten
Produk tenusu: Produk tenusu boleh menyebabkan cirit-birit bagi sesetengah individu disebabkan kandungan lemaknya yang tinggi
Makanan bergoreng: Makanan bergoreng turut mempunyai kandungan lemak yang tinggi, sekali gus menyebabkan simptom IBS menjadi lebih teruk
Kekacang dan bijian: Sejenis sebatian yang terdapat dalam kekacang ini sangat tahan terhadap proses pencernaan oleh enzim daripada usus. Ia boleh menyebabkan gas dalam perut, kembung perut dan kekejangan perut
Minuman yang mengandungi kafein: Kopi yang mengandungi kafein boleh menyebabkan kesan rangsangan pada usus yang kemudiannya menyebabkan cirit-birit
Makanan yang diproses: Kandungan pengawet dan bahan tambahan dalam makanan ini boleh mencetuskan sindrom iritasi pada usus
Pemanis tanpa gula: Alkohol gula agak sukar untuk diserap oleh tubuh terutamanya dalam kalangan mereka yang mempunyai IBS. Ia boleh menyebabkan gas dalam perut dan ketidakselesaan berkaitan pencernaan
Coklat: Coklat juga boleh memicu IBS disebabkan kehadiran lemak serta gula dan kandungannya
Alkohol: Alkohol adalah antara pencetus utama bagi mereka yang mempunyai IBS
Bawang putih dan bawang merah: Bawang mungkin agak sukar untuk dicerna oleh usus anda sehingga boleh menyebabkan kehadiran gas dalam perut anda
Brokoli dan bunga kubis
10 makanan boleh dimakan bagi mereka yang mempunyai sindrom iritasi pada usus
Sayur-sayuran seperti lobak merah, terung, kentang, keledek dan tomato
Sayuran berdaun seperti salad, kale, kubis dan bayam
Buah-buahan seperti avokado, pisang, beri biru, anggur, limau, lemon, oren dan betik
Kekacang seperti badam dan walnut
Bijian seperti biji labu dan biji bunga matahari
Makanan yang ditapai seperti kimchi, kombucha dan yogurt
Air rebusan tulang atau sup tulang
Jelas sekali telur bukanlah pencetus kepada masalah IBS ini. Namun, jika anda mengalami beberapa reaksi setelah makan telur, ia berkemungkinan adalah disebabkan oleh alahan telur.
Bagi mereka yang mempunyai simptom-simptom gangguan IBS ini, anda boleh mengikuti cadangan jenis makanan yang boleh dan tidak boleh diambil seperti yang dinyatakan di atas ini.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Knight-sepulveda K, Kais S, Santaolalla R, Abreu MT. Diet and Inflammatory Bowel Disease. Gastroenterol Hepatol (N Y). 2015;11(8):511-20.
Ford AC, et al. (2018). American College of Gastroenterology monograph on management of irritable bowel syndrome. gi.org/wp-content/uploads/2018/07/IBS-Monograph-2018.pdf
What can I eat? (n.d.). theibsnetwork.org/diet/so-what-can-i-eat/
Telur Masin VS Telur Rebus: Yang Mana Satu Lebih Sihat Untuk Anda?
Berapa Biji Telur Yang Boleh Saya Makan Dalam Sehari?
Ditulis oleh Muhammad Wa'iz Disemak pada 26/05/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.